

*Εκτελεστική Γραμματεία*

ΦΟΙΤΗΤΙΚΟ-ΜΑΘΗΤΙΚΟ ΣΥΛΛΑΛΗΤΗΡΙΟ

Παρασκευή 7 Φλεβάρη 2025

12:00, Προπύλαια

**Το έγκλημα στα Τέμπη δεν θα συγκαλυφθεί**

**Ή με τα κέρδη Ή με τη ζωή!**

Οι **συγκλονιστικές συγκεντρώσεις** του λαού, της νεολαίας, των Φοιτητικών Συλλόγων, των εργατικών σωματείων σε όλη τη χώρα **έδειξαν την οργή μας απέναντι στην πολιτική των κερδών που γεννά και συγκαλύπτει εγκλήματα**.

**Με τον αγώνα μας, δεν επιτρέπουμε να συγκαλυφθούν οι πραγματικές αιτίες που οδήγησαν στο έγκλημα** και απαιτούμε να **αποδοθούν όλες οι πολιτικές και ποινικές ευθύνες**!

Δύο χρόνια τώρα, **η οργή φουντώνει**! Γιατί συνεχίζεται η πολιτική ΕΕ και κυβερνήσεων που γέννησε το έγκλημα. Γιατί είναι προκλητική η συγκάλυψη που επιχειρεί η κυβέρνηση τη στιγμή που νέα αποκαλυπτικά στοιχεία βγαίνουν στο φως. Γιατί συνεχίζεται ο αποπροσανατολισμός από τα ΜΜΕ και το θάψιμο των διαδηλώσεων.

**Τα δάκρυα μας έγιναν ποτάμια από οργή**

**Η νέα γενιά δεν σας συγχωρεί!**

**Δεν συγχωρούμε την πολιτική που για τα κέρδη θυσιάζει ανθρώπινες ζωές, γεννά εγκλήματα και ετοιμάζει τα νέα Τέμπη.**

**Ότι και να κάνουν δεν θα μπορέσουν να συγκαλύψουν τις πραγματικές αιτίες και ευθύνες!**

Του **κράτους** και της **πολιτικής της κυβέρνησης της ΝΔ και των προηγούμενων κυβερνήσεων (ΠΑΣΟΚ, ΣΥΡΙΖΑ)** που προώθησαν την επιχειρηματική λειτουργία και ιδιωτικοποίηση του σιδηρόδρομου, την υποβάθμιση των υποδομών του, την υποστελέχωση, τις συμβάσεις που δεν ολοκληρώθηκαν ποτέ. Ευθύνες που βαραίνουν υπουργούς και πολιτικές αποφάσεις που διαμόρφωσαν αυτή την κατάσταση.

Της **Ευρωπαϊκής Ένωσης** που η πολιτική της για τις μεταφορές και το σιδηρόδρομο υλοποιείται και στη χώρα μας. Που είχε χορηγήσει πιστοποιητικό ασφαλείας στην «Hellenic Train» ενώ δεν πληρούσε αναγκαίες προδιαγραφές πυρασφάλειας. Που με στόχο τη μείωση του κόστος περιορίζει την τοποθέτηση σύγχρονων συστημάτων ασφαλείας σε όλα τα κράτη μέλη (μόλις το 13% του κεντρικού δικτύου της ΕΕ λειτουργεί με τέτοια συστήματα).

Της **εταιρίας** που βγάζει κέρδη, πάνω στις ματωμένες ράγες και στην έλλειψη μέτρων ασφαλείας ενώ στέλνει στα δικαστήρια τους σιδηροδρομικούς που προειδοποιούσαν για το έγκλημα και συμβάλει στην συγκάλυψη.

**Όλων των νεκρών είμαστε η φωνή**

**Το δίκιο με αγώνα στους δρόμους θα κριθεί!**

Δύο χρόνια τώρα με τον οργανωμένο αγώνα έχουμε καταφέρει το έγκλημα να μην συγκαλυφθεί. Να συγκρουστούμε με **την αδικία και τη συγκάλυψη** που υπηρετούν το κράτος, οι κυβερνήσεις, οι εταιρίες και οι θεσμοί τους.

Γιατί **δίκαιο**, είναι **να βγουν όλα τα στοιχεία στο φως, να σταματήσει η συγκάλυψη** και να αποδοθούν όλες οι πολιτικές και ποινικές ευθύνες.

Γιατί **δίκαιο**, είναι **να μην υπάρξουν νέα Τέμπη**, να παρθούν άμεσα μέτρα για την κατάσταση στους σιδηρόδρομους, στα Μέσα Μαζικής μεταφοράς, στα Νοσοκομεία, στα σχολεία και τις σχολές, που συνεχίζεται η πολιτική του «πάμε και όπου βγει».

Γιατί **δίκαιο**, είναι ν**α ανατραπεί η πολιτική που θεωρεί «κόστος» τα μέτρα ασφαλείας** των επιβατών.

**Απαιτούμε:**

* Να σταματήσει η συγκάλυψη του εγκλήματος, όλα τα στο φως! Nα διερευνηθούν τα αίτια της σύγκρουσης και της έκρηξης.
* Να αποδοθούν όλες οι πολιτικές και ποινικές ευθύνες!
* Να μην ζήσουμε νέα Τέμπη! Να δοθεί χρηματοδότηση για να παρθούν άμεσα μέτρα για την ασφάλεια των υποδομών και της λειτουργίας των Πανεπιστημίων, των Φοιτητικών Εστιών, των Μέσων Μαζικής μεταφοράς που καθημερινά χρησιμοποιούμε χιλιάδες φοιτητές και φοιτήτριες!

Όλοι και όλες

* στο **Φοιτητικό Μαθητικό συλλαλητήριο την Παρασκευή 7 Φλεβάρη** στις 12:00 στα **Προπύλαια** (Στάση Μετρό Πανεπιστήμιο)
* Στις απεργιακές συγκεντρώσεις την **Παρασκευή 28 Φλεβάρη,** ημέρα που συμπληρώνονται **2 χρόνια από το έγκλημα** στα Τέμπη